**RASEINIŲ RAJONO SAVIVALDYBĖS ADMINISTRACIJOS**

**BIUDŽETO IR FINANSŲ ANALIZĖS SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL 2021 METŲ RASEINIŲ RAJONO SAVIVALDYBĖS BIUDŽETO PAKEITIMO“ projekto**

2021 m. kovo 12 d.

Raseiniai

|  |
| --- |
| **1. Parengto projekto tikslai ir uždaviniai.** |
| Patikslinti rajono Savivaldybės biudžetą, patikslinant asignavimus, atsižvelgiant į:- Valstybinės įmonės Lietuvos automobilių kelių direkcijos direktoriaus 2021 m. vasario 25 d. įsakymą Nr. VE-23 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metais“, Lietuvos Respublikos švietimo, mokslo ir sporto ministro 2021 m. kovo 9 d. įsakymą Nr. V-376 „Dėl lėšų, skirtų įsteigti naujas mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, kuriais Raseinių rajonui skiriamos Valstybės biudžeto lėšos iš viso 1 439 230 eurų;- gavus Raseinių švietimo pagalbos tarnybos prašymą skirti 1500 eur prisidėjimui prie ES lėšomis vykdomo projekto „Judėsiu – sau padėsiu“;- gavus Raseinių rajono kultūros centro prašymą skirti 8000 eurų ilgalaikio turo remontui, nes RRKC Sujainiuose dėl užlietų ir netinkamų naudoti pastato patalpų tenka persikraustyti į seniūnijos pastate esančias patalpas, kurioms reikalingas remontas;- gavus Socialinės paramos skyriaus prašymą perskirstyti lėšas tarp skyriaus kuruojamų priemonių; - gavus seniūnų prašymus perkelti lėšas tarp jų kuruojamų priemonių;- gavus Vietinio ūkio ir turto valdymo skyriaus prašymą perkelti lėšas tarp jų kuruojamų priemonių;- gavus Strateginio planavimo ir projektų valdymo skyriaus prašymus perskirstyti lėšas tarp projektų; |
| **2. Kokių pozityvių rezultatų laukiama.** |
| Patikslinus planuotas biudžeto pajamas beiasignavimu*s –* būtų racionalesnis biudžeto lėšų panaudojimas, geriau vykdomas patvirtintų programų priemonių finansavimas. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Galimų neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Pridedama antikorupcinio vertinimo pažyma. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Gauti administracijos skyrių prašymai perkelti lėšas. |
| **6. Numatomo teisinio reguliavimo poveikio vertinimas (norminio pobūdžio teisės** **aktams)** |
| **7. Projekto autorius ar autorių grupė.** |
| Raseinių rajono savivaldybės administracijos Biudžeto ir finansų analizės skyrius. |

Biudžeto ir finansų analizės skyriaus vedėja Dalia Andriulienė

(Autorius, pareigos) (parašas) (vardas, pavardė)